เรื่องร้องเรียน: สืบเนื่องจากซอยประดิพัทธ์ 13 มีผู้ค้ารายเดิมขายมา 10 กว่าปีชื่อร้านส้มตำป้าสุขครับ  อยู่ดีๆก็มีร้านลาบกาฬสินธุ์ซึ่งขายอยู่ที่ซอยประดิพัทธ์ 16 ไปอ้างว่าเสียเงินให้เทศกิจแล้วไปขายทับที่ครับ  พอไปพูดคุยก็ถูกปฏิเสธว่าไม่ให้เจ้าเดิมมาขายครับจึงขอความเมตตาเป็นธรรมจากท่านเจ้าหน้าที่  กราบขอบพระคุณมากครับ
การดำเนินการของเจ้าหน้าที่: สำนักงานเขตพญาไท ได้ตรวจสอบและขอเรียน ดังนี้ 1. สำนักเทศกิจ กรุงเทพมหานคร มอบหมายภารกิจให้ทุกสำนักงานเขต ดำเนินการสำรวจรายชื่อผู้ทำการค้าในจุดผ่อนผัน เพื่อจัดทำรายชื่อผู้ค้าให้เป็นปัจจุบัน โดยให้ยึดถือผู้ค้าที่ทำการค้าในปัจจุบัน ณ วันที่สำรวจผู้ค้า ให้ดำเนินการในเดือนสิงหาคม 2565 2. สำนักงานเขตพญาไท ประชาสัมพันธ์ และจัดประชุมผู้ค้าที่ทำการค้าขายในปัจจุบัน โดยให้ยื่นเอกสาร คือรูปถ่ายขณะทำการค้า และรูปถ่ายบัตรประชาชน เพื่อเป็นการแสดงตนและยืนยันตัวตน ภายในเดือนกันยายน 2565 3. สำนักเทศกิจ กำหนดให้ทุกสำนักงานเขตดำเนินการบันทึกข้อมูลผู้ทำการค้าในจุดผ่อนผันที่ผ่านกระบวนการแสดงตนและยืนยันตัวตนเรียบร้อย ลงในระบบบันทึกข้อมูลผู้ค้าจุดผ่อนผันให้แล้วเสร็จภายในเดือนตุลาคม 2565 4. สำนักงานเขตพญาไท ได้ดำเนินการตามกระบวนการที่สำนักเทศกิจแจ้งภารกิจ ภายในกำหนดทุกขั้นตอนภายในเดือนดกตุลาคม 2565 5. สำนักเทศกิจได้ประมวลผลข้อมูลที่บันทึกในระบบ และได้ออกเลขประจำตัวผู้ค้า พร้อม QR Code ประจำตัวผู้ค้าแต่ละราย เรียบร้อยภายในเดือนมกราคม 2566 6. สำนักงานเขตพญาไท ได้นำ QR Code ประจำตัวผู้ค้าไปมอบให้ผู้ค้าเพื่อติดแสดงไว้ที่แผงค้าให้เห็นชัดเจนตลอดวลาที่ทำการค้า เพื่อให้เป็นข้อมูลที่ประชาชนสามารถทราบข้อมูลผู้ค้าได้ถูกต้อง 7. กรณีมีการร้องเรียน ว่าผู้ค้าร้านลาบกาฬสินธุ์ เป็นต่างด้าว นั้น สำนักงานเขตพญาไท ได้ตรวจสอบแล้ว พบว่า แผงค้าดังกล่าวเป็นแผงค้าในจุดผ่อนผันถนนประดิพัทธ์ ฝั่งเลขคี่ (กลางคืน) แผงค้าลำดับที่ 47 ชื่อผู้ทำการค้า น.ส.อรวรรณ เจริญราช ขายสินค้าประเภท อาหาร/เครื่องดื่ม ทำการค้าช่วงเวลา 17.00-00.00 น. โดยเป็นผู้ค้าที่ได้รับอนุญาตให้ขายในจุดผ่อนผันอย่างถูกต้องจากกรุงเทพมหานคร ไม่ได้เป็นการสวมสิทธิ์ผู้ค้ารายอื่นแต่อย่างใด 8. กรณีผู้ร้องกล่าวอ้างว่าจุดดังกล่าวป้าของผู้ร้องเคยทำการค้าขายอยู่ นั้น จากการลงพื้นที่สำรวจเพื่อจัดทำข้อมูลผู้ค้าตามห้วงเวลาดังกล่าวข้างต้น พบผู้ทำการค้า คือ น.ส.อรวรรณ เจริญราช ทำการค้าอยู่ แต่ไม่พบป้าของผู้ร้องทำการค้า และเจ้าหน้าที่ได้พูดคุย สอบถามกับผู้ร้อง บอกว่าป้าของตนไม่ได้ทำการค้าบริเวณดังกล่าวมากว่า 3 ปี แล้ว แต่อยากกลับมาทำการค้าจุดเดิมที่เคยทำการค้า นโยบายของสำนักเทศกิจ เมื่อสำนักงานเขตสำรวจข้อมูล เสร็จสิ้นในทุกกระบวนการจนถึงการออก QR Code ให้ผู้ค้าเรียบร้...
ความเห็นของผู้แจ้ง: ขอกราบขอบพระคุณท่านเจ้าหน้าที่เทศกิจเขตพญาไทมากนะครับที่ให้ความเป็นธรรม  แต่ขอสอบถามนิดนึงครับว่าทำไมร้านหน้ากาฬสินธุ์ของนางอรวรรณเจริญราษฎร์ถึงไปแอบอ้างว่าเป็นหลานป้าสุขทั้งๆที่ไม่ใช่จริงๆคือเป็นผมนะครับ  ผมเป็นคนให้ร้านลาบวรรณศิลป์ไปขายชั่วคราวแล้วอยู่ดีๆก็แอบไปใส่ชื่อเป็นของตนเองทั้งๆที่แต่ก่อนร้านลาบกาฬสินธุ์ของนางอรวรรณเจริญราษฎร์ไม่มีชื่อขายอยู่ในซอยประดิพัทธ์ 16 มาตั้งแต่ไหนแต่ไร  กราบขอบพระคุณทุกๆท่านนะครับถ้าผมจะเข้าไปขอขายแทนที่เดิมจะทำได้ไหมครับ  ขอคำชี้แนะแนะนำด้วยครับขอบพระคุณมากครับ
พื้นที่: แขวงพญาไท เขตพญาไท กรุงเทพมหานคร